                                                                                    ANEXA la HCL ________________
Regulamentul privind schimbul de locuinţe aflate în proprietatea Statului Român/ Municipiului Timișoara, în administrarea Consiliului local al municipiului Timișoara

Schimbul de locuinţe este posibil doar între titularii contractelor de închiriere încheiate cu Consiliul Local al Municipiului Timișoara/ Municipiul Timișoara, având ca obiect o locuinţă aflată în proprietatea Statului Român/ Municipiului Timișoara, în administrarea Consiliului Local al Municipiului Timișoara.

Schimbul de locuinţe este posibil doar pentru acelaşi tip de imobil ( locuinţă socială-locuinţă socială; locuinţă ANL- locuinţă ANL, locuinţe construite din fondurile statului- locuinţe construite din fondurile statului).

1.  Cererile privind schimbul de locuinţe se depun la cam.12 – Serviciul Relaționare cu Cetățenii al Primăriei municipiului Timișoara, str. C.D. Loga nr. 1.

2. Biroul Locuințe, va centraliza cererile privind schimbul de locuinţe, verificând documentația depusă și le va prezenta Comisiei de repartizare a locuințelor.

3. Cererile vor fi însoţite de următoarele documente:
a.  declaraţii notariale ale ambilor titulari ai contractelor de închiriere care solicită schimbul de locuință și după caz ale soției/soțului și ale celorlalți membrii majori din familia acestuia, din care să reiasă faptul că nu dețin, nu au deținut o locuință în proprietate după 01.01.1990;
b. declaraţii notariale ale
ambilor titulari ai contractelor de închiriere care solicită schimbul, din care să reiasă acordul acestora privind copermutarea gratuită a posesiei şi folosinţei locuinţelor;

c. adeverinţe de la asociaţiile de locatari care să certifice faptul că nu înregistrează debite din neachitarea cheltuielilor comune (în cazul în care nu există asociaţii de locatari înfiinţate se vor prezenta declaraţii notariale în acest sens);

d. adeverinţe eliberate de către furnizorii de utilităţi, acolo unde este cazul, (curent electric, gaz, apă, salubritate) din care să reiasă faptul că nu înregistrează restanţe în evidenţa acestora.
4. În cazul locuințelor ANL, schimbul de locuintă se poate efectua doar la prelungirea contractelor de închiriere, reevaluând starea civilă a chiriașilor și numărul de persoane aflate în întreținere. Schimbul se realizează doar în cazul imobilelor aflate în exploatare, fiind exceptate locuințele noi. Totodată, cu respectarea prevederilor Legii nr.114/1996 se poate aproba schimbarea locuinței atribuite unui chiriaș cu o altă locuință vacantă din aceeasi categorie

5.  Comisia de repartizare a locuințelor se va întruni în şedinţă în luna următoare depunerii şi va introduce pe ordinea de zi cererile depuse în luna încheiată, în vederea analizării acestora.

Comisia de repartizare a locuințelor poate hotărî astfel:

a. admiterea cererii privind schimbul de locuinţe, sens în care executivul local va întocmi un proiect de hotărâre ce va fi supus analizei şi deciziei Consiliului local al municipiului Timișoara în cazul locuințelor ANL.

În cazul în care Consiliul local va aproba schimbul de locuinţe, sub sancţiunea încetării valabilităţii hotărârii, titularii contractelor de închiriere se vor prezenta pentru semnarea noilor contracte de închiriere în termen de 30 de zile de la adoptarea actului administrativ.

b. Respingerea motivată a cererii privind schimbul de locuinţe.

6. Nu se admit schimburile de locuinţe pentru titularii contractelor de închiriere care figurează cu debite rezultate din neachitarea chiriei sau din neachitarea cheltuielilor comune/contravaloarea utilităţilor.

7. Nu se admit schimburile de locuinţe pentru imobilele revendicate în baza legilor speciale.

